H.R. McMaster

Herbert Raymond «H.R.» McMaster (født 24. juli 1962 i Philadelphia i Pennsylvania) er en amerikansk militærhistoriker og generalløytnant i U.S. Army. Fra 20. februar 2017 til 9. april 2018 var han USAs nasjonale sikkerhetsrådgiver i Donald Trumps første regjering.Trump picks Lt. Kort. 
Liv og virke
 Bakgrunn
Hians far, Herbert McMaster sr., var veteran fra Koreakrigen som sluttet sin karriere i hæren som oberstløytnant. Moren, Marie C. «Mimi» McMaster (née Curcio), var skolelærerinne og administrator. Han har en lillesøster, Letitia. Hean gikk på Norwood Fontbonne Academy til 1976; så på Valley Forge Military Academy til 1980.

Militær
Han ble second lieutenant etter å ha fullført United States Military Academy på West Point i 1984.

McMaster har videre blant annet avlagt doktorseksamen (ph.d.) i amerikansk militærhistorie ved University of North Carolina.

Han deltok i Gulfkrigen, Irak-krigen og Operasjon Enduring Freedom.

Sikkerhetsrådgiver 
20. februar 2017 ble McMaster nominert av USAs president Donald Trump til rollen som nasjonal sikkerhetsrådgiver, etter at Michael T. Flynn gikk av den 13. februar.  McMaster uttalte den gangen at han hadde til hensikt å fremdeles være i aktiv militærtjeneste, samtidig som han skulle fungere som nasjonal sikkerhetsrådgiver.

Ettersom McMaster hadde til hensikt å forbli i aktiv tjeneste, måtte hans offisielle ansettelse som nasjonal sikkerhetsrådgiver gjennom en avstemning i senatet. Alle slike ansettelser krever senatets bekreftelse.  Senatet bekreftet McMaster med 86 mot 10 stemmer den 15. mars 2017. 

Det utviklet seg ikke noe tett forhold mellom McMaster og Trump. Allerede innen han tiltrådte i Det hvite hus, spottet Trump hans utseende som en ølforhandlers. McMaster pleide i sikkerhetsanliggender å fremlegge for presidenten mulige beslutningers både fordeler og ulemper, og dette irriterte Trump. Presidenten foretrakk å få seg forelagt bare én opsjon, som han kunne velge eller avvise. Ifølge andre stemmer stod McMaster for intervensjonistiske standpunkter, som brøt mot Trumps isolasjonistiske tendenser: «After a North Korean missile test in 2017, McMaster sought options for an immediate military attack during a call with then-Defense Secretary James Mattis and then-Secretary of State Rex Tillerson.washingtonexaminer.com

McMaster skal ha forarget Trump med en bemerkning han kom med på sikkerhetskonferansen i München  midten av februar 2018, om at det var «uomtvistelig riktig» at Russland hadde grepet inn i de amerikanske presidenskapsvalgene i 2016.

Den 22. mars 2018 gikk McMaster av i rollen som National Security Advisor (Trump bebudet avsettelsen på twitter), og Donald Trump utnevnte deretter John Bolton til å ta over McMaster' oppgaver. 

McMasters biografi ble publisert i september 2020 under navnet «Battlegrounds: The Fight to Defend the Free World».

 Referanser 

 Eksterne lenker 

http://direkte.vg.no/studio/nyhetsdoegnet#!verbatimId=5ab42de45152f7ad466d138b

Kategori:Generaler fra USA
Kategori:Offiserer i U.S. Army
Kategori:Donald Trumps første regjering
Kategori:Militærhistorikere
Kategori:Personer fra Philadelphia